# **«Табиғи монополиялар субъектілерінің қызметін жүзеге асыру қағидаларын бекіту туралы» Қазақстан Республикасы Ұлттық экономика министрінің 2019 жылғы 13 тамыздағы № 73 бұйрығына өзгерістер енгізу туралы» Қазақстан Республикасы Премьер-Министрінің орынбасары – Ұлттық экономика министрі бұйрығының жобасына пресс-релиз**

# (бұдан әрі-бұйрық жобасы)

Қазақстан Республикасы Ұлттық экономика министрлігі «Табиғи монополиялар субъектілерінің қызметін жүзеге асыру қағидаларын бекіту туралы» Қазақстан Республикасы Ұлттық экономика министрінің 2019 жылғы 13 тамыздағы № 73 бұйрыққа өзгерістер енгізуді жоспарлауда. Өзгерістер жобасы теміржол жолдары мен теміржол көлігі объектілерін пайдалануға беру саласындағы концессиялық шарттар туралы ескертуді алып тасатауды көздейді.

Жаңашылдықтарға сәйкес, мемлекеттік-жекешелік әріптестік (МЖӘ) шарттары бойынша теміржол жолдары мен теміржол көлігі объектілерін ұсыну мүмкіндігі сақталатын болады, алайда концессиялық шарттарды ескерту тізбеден алып тасталады.

Бұл өзгерістер «Қазақстан Республикасының кейбір заңнамалық актілеріне бюджеттік заңнаманы жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының күшіне енуіне және «Концессиялар туралы» Қазақстан Республикасы Заңының күші жойылды деп танылуына байланысты.

Сонымен қатар, мемлекет нарыққа қатысушылар үшін ашық жағдайлар мен ұзақ мерзімді кепілдіктерді қамтамасыз ете отырып, МЖӘ тетіктері арқылы теміржол инфрақұрылымын дамытуға жеке инвестицияларды тартуды жалғастырады.

**Табиғи монополияларды**

**реттеу комитетінің төрағасы А. Дарбаев**